מיי ויטמן

מיי מרגרט ויטמן (באנגלית: Mae Margaret Whitman; נולדה ב-9 ביוני 1988) היא שחקנית, מדבבת וזמרת אמריקאית.

ביוגרפיה
ויטמן נולדה בלוס אנג'לס, קליפורניה שבארצות הברית. אימה היא המדבבת פאט מיוסיק, ואביה הוא המנהל האישי ג'פרי ויטמן.

קריירה 
בשנת 1994 קיבלה את תפקידה הראשון בתפקיד בתה של מג ראיין בסרט "אהבה של גבר לאישה (סרט)", ב-1996 שיחקה את בתו של נשיא ארצות הברית בסרט "היום השלישי" ובאותה שנה התארחה בפרק של קומדיית המצבים המצליחה "חברים".

משנת 1998 ועד 2001 שיחקה את התפקיד של קלואי בסדרה "ג'אג".

משנת 2004 ועד 2006 היא הופיעה בסדרה "משפחה בהפרעה". ב-2006 היא שיחקה בפרק של הסדרה "עקרות בית נואשות" כחברה של ג'ולי מאיר.

בשנת 2010 לוהקה לסדרה "הורים במשרה מלאה" המבוסס על הסרט הנושא שם זהה.

בשנת 2015 שיחקה תפקיד ראשי בסרט הקומי "מתויגת" בתור ביאנקה פייפר, ושיחקה בקומדיית האימה "קיטצ'ן סינק" לצידן של ונסה הדג'נס ומקנזי דייוויס.

בשנים 2018–2021 שיחקה בתפקיד הראשי בארבע עונות של קומדיית הפשע "ילדות טובות" של רשת NBC בדמותה של אנני מרקס, אחת משלוש אמהות אשר גרות במישיגן, המתקשות לגמור את החודש ומחליטות לשדוד סופרמרקט.

חיים אישיים 
ב-16 באוגוסט 2021 שיתפה ויטמן בטוויטר כי היא פאנסקסואלית: "אני בעצמי פאנסקסואלית והלוואי שהיו דמויות מדהימות כמו אמיטי ולוז בחיים שלי בזמן שגדלתי. נראות קווירית היא כל כך חשובה".

פילמוגרפיה

קולנוע

טלוויזיה

קישורים חיצוניים

הערות שוליים

שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
שחקניות ילדות אמריקאיות
זמרות אמריקאיות
מדבבות אמריקאיות
ערוץ דיסני: שחקנים ומנחים
פאנסקסואליות אמריקאיות
שחקנים להט"בים אמריקאים
אמריקאיות שנולדו ב-1988
אמריקאים שנולדו ב-1988